**Solheim Cup 2003** var åttende gangen denne golfturneringen fant sted. Den ble arrangert 12. til 14. september 2003 ved Barsebäck Golf & Country Club, Löddeköpinge, Skåne, Sverige. Dette var første gang turneringen ble arrangert utenfor USA og Storbritannia. Da Rosie Jones ga opp etter at en birdie putt fra Catriona Matthew ga henne en 3 & 1 seier, fikk Europa de 14½ poengene de trengte for å vinne Solheim Cup for tredje gang. Da kampen om cupen var over, ble fire av de fem resterende kampene oppgitt før de var kommet til en avgjørende slutt. Dette var litt kontroversielt. Den endelige sluttstillingen ble da 17½ mot 10½. Suzann Pettersen fra Norge var ikke direktekvalifisert, men ble plukket ut av kapteinen til sin andre deltagelse i Solheim Cup.

Lagene
------

Det europeiske laget består av sju automatisk kvalifiserte spillere og fem spillere valgt av kaptein Catrin Nilsmark. Det amerikanske laget består av 10 automatisk kvalifiserte spillere og to valgt av kaptein Patty Sheehan.

 

|  |  |
| --- | --- |
| Europa* Kaptein
	+ Sveriges flagg Catrin Nilsmark (kaptein) - Göteborg, Sverige
* Automatisk kvalifisert
	+ Sveriges flagg Annika Sörenstam - Stockholm, Sverige
	+ Englands flagg Laura Davies - Coventry, England
	+ Sveriges flagg Sophie Gustafson - Särö, Sverige
	+ Tysklands flagg Elisabeth Esterl - Dingolfing, Tyskland
	+ Danmarks flagg Iben Tinning - København, Danmark
	+ Spanias flagg Ana-Belen Sanchez - Málaga, Spania
	+ Skottlands flagg Mhairi McKay - Glasgow, Skottland
* Valgt av kapteinen
	+ Sveriges flagg Carin Koch - Kungälv, Sverige
	+ Skottlands flagg Catriona Matthew - North Berwick, Skottland
	+ Frankrikes flagg Patricia Meunier-Lebouc - Dijon, Frankrike
	+ Skottlands flagg Janice Moodie - Glasgow, Skottland
	+ Norges flagg Suzann Pettersen - Oslo, Norge

  | USA* Kaptein
	+ USAs flagg Patty Sheehan (kaptein) - Middlebury,Vermont
* Automatisk kvalifisert
	+ USAs flagg Juli Inkster - Santa Cruz, California
	+ USAs flagg Rosie Jones - Santa Ana, California
	+ USAs flagg Beth Daniel - Charleston, Sør-Carolina
	+ USAs flagg Michele Redman - Zanesville, Ohio
	+ USAs flagg Laura Diaz - Scotia, New York
	+ USAs flagg Cristie Kerr - Miami, Florida
	+ USAs flagg Meg Mallon - Natick, Massachusetts
	+ USAs flagg Angela Stanford - Fort Worth, Texas
	+ USAs flagg Kelly Robbins - Mt. Pleasant, Michigan
	+ USAs flagg Wendy Ward - San Antonio, Texas
* Valgt av kapteinen
	+ USAs flagg Heather Bowie - Washington, D.C.
	+ USAs flagg Kelli Kuehne - Dallas, Texas

  |

Format
------

Matchformatet var uendret fra det som ble benyttet i 2002. Det ble totalt delt ut 28 poeng, fordelt på 4 runder med lagspill og fulgt av en runde med singelspill. På fredag morgen var det fire runder med foursome etterfulgt på ettermiddagen av fire runder med fourball. Dette programmet ble gjentatt på lørdag. For de fire rundene på fredag og lørdag ble det delt ut 16 poeng. Ved disse lagrundene spilte hvert av lagene med 2 spillere. Alle spillerne måtte spille minst en runde de første 2 dagene. De siste 12 poengene ble delte ut ved singlematcher på søndag og i disse matchene spilte alle 24 spillerne.

Matchene
--------

### Fredag formiddag

**Foursome**
Det startet sterkt første dag for det europeiske laget som dominerte foursome matchene. Det første poenget ble vunnet av skottene Catriona Matthew og Janice Moodie. En birdie putt på 15. hullet beseglet en 5 & 3 gevinst for skottene som, noe kontroversielt, ikke hadde fått bli med på laget i 2002. Det andre europeiske poenget ble innkassert på den 15. greenen. Annika Sörenstam og Suzann Pettersen hadde gått til 4 opp etter 11 hull og avgjorde matchen med 4 & 3. 

Det tredje vinnende europeiske lagparet var Sophie Gustafson og Solheim Cup debutant, Elisabeth Esterl som slo den meget erfarne amerikanske kombinasjonen av Meg Mallon og Rosie Jones 3 & 2 ved å vinne på 16. hull. Det amerikanske laget unngikk å gå poengløse av banen fra formiddagens runde ved å få et halvt poeng i topp matchen. Carin Koch og Laura Davies var en opp når det gjenstod fem hull å spille, men Beth Daniel og Kelly Robbins gjorde en birdie på det 15. og matchen ble delt.

| EUs flagg | Resultater | USAs flagg |
| --- | --- | --- |
| Carin Koch/Laura Davies | **Delt** | Beth Daniel/Kelly Robbins |
| Janice Moodie/Catriona Matthew | EUs flagg 5 & 3 | Juli Inkster/Wendy Ward |
| Annika Sörenstam/Suzann Pettersen | EUs flagg 4 & 3 | Laura Diaz/Heather Bowie |
| Sophie Gustafson/Elisabeth Esterl | EUs flagg 3 & 2 | Meg Mallon/Rosie Jones |
| 3 ½ | Foursome | ½ |
| 3 ½ | Totalt | ½ |

### Fredag ettermiddag

**Fourball**
I ettermiddagens fourballmatcher kjempet amerikanerne seg tilbake. Bare Suzann Pettersen og Patricia Meunier-Lebouc, som var gravid på fjerde måneden, vant et poeng for europeerne ved å slå den amerikanske debutanten Angela Stanford og veteranen Meg Mallon. Juli Inkster og Beth Daniel, som var 48 år gammel og den eldste spilleren til å delta i Solheim Cup, kom tilbake fra 1 ned med tre hull igjen å spille til vinne med 1 opp på det 18, mot Annika Sörenstam og Carin Koch og dermed påføre Koch sitt første tap. Kelli Kuehne og Cristie Kerr vant toppmatch mot Laura Davies og Catriona Matthew, mens Michele Redman og Rosie Jones kom bakfra da Redman chippet rett i hullet fra utenfor greenen på det 14.

| EUs flagg | Resultater | USAs flagg |
| --- | --- | --- |
| Laura Davies/Catriona Matthew | USAs flagg 2 & 1 | Kelli Kuehne/Cristie Kerr |
| Annika Sörenstam/Carin Koch | USAs flagg 1 opp | Juli Inkster/Beth Daniel |
| Suzann Pettersen/Patricia Meunier-Lebouc | EUs flagg 3 & 2 | Angela Stanford/Meg Mallon |
| Sophie Gustafson/Iben Tinning | USAs flagg 1 opp | Michele Redman/Rosie Jones |
| 1 | Fourball | 3 |
| 4 ½ | Totalt | 3 ½ |

### Lørdag formiddag

**Foursome**
Europa fikk tre av potensielt fire poeng i formuddagens foursome slik at ledelsen deres økte. Det langslående lagparet Suzann Pettersen og Sophie Gustafson sparket I gang med en 3 & 1 seier over vinnerne fra dagen før Cristie Kerr og Kelli Kuehne. I den andre matchen spilte to europeiske debutanter, Iben Tinning og Elisabeth Esterl, den første tyske spiller i Solheim Cup, mot den amerikanske debutanten Angela Stanford og veteranen Michele Redman. Denne matchen var jevn hele tiden og Tinning matte sette en vanskelig 4 fots putt på 18, for å dele poenget.

Annika Sörenstam og Carin Koch vendte nederlag til seier ved å slå Wendy Ward og Heather Bowie. De vant tre hull midtveis i runden og fikk par på det 16, hullet slik at de vant 3 & 2. Den siste matchen var også veldig jevn og endte med delt poeng fordi ingen av lagene klarte å gjøre en birdie.

| EUs flagg | Resultater | USAs flagg |
| --- | --- | --- |
| Sophie Gustafson/Suzann Pettersen | EUs flagg 3 & 1 | Kelli Kuehne/Cristie Kerr |
| Elisabeth Esterl/Iben Tinning | **Delt** | Angela Stanford/Michele Redman |
| Annika Sörenstam/Carin Koch | EUs flagg 3 & 2 | Wendy Ward/Heather Bowie |
| Janice Moodie/Catriona Matthew | **Delt** | Meg Mallon/Kelly Robbins |
| 3 | Foursome | 1 |
| 7 ½ | Totalt | 4 ½ |

### Lørdag ettermiddag

**Fourball**
Ettermiddagens fourball begynte oppmuntrende av det amerikanske laget. Det europeiske debutantlagparet som spilte sin første match, Ana-Belen Sanchez og Mhairi McKay ble grundig slått med 5 & 4 av den amerikanske veterankombinasjoen Beth Daniel og Juli Inkster. Amerikanerne vant også match to, Kelli Kuehne og Cristie Kerr hadde sluttet seg sammen igjen for så å slå Laura Davies og Sophie Gustafson 2 & 1 ved å vinne både det 16, og 17, hukket. Det skotske tospannet Janice Moodie og Catriona Matthew vant tilb ake ett poeng for Europa. De var 1 opp etter 11 hull, og vant så det 12. 14. og 15, og vant med 4 & 3. 

Den siste matchen for dagen fikk en spektakulær avslutning. Laura Diaz og Kelly Robbins hadde en meget kort putt for birdie på det 17. hullet, men hullet ble delt da Annika Sörenstam senket en 20 fot putt fra utkanten av greenen. På 18. hullet hadde Diaz en seks fots putt for birdie, men misset. Pettersens birdie putt fra ti fot misset ikke og Europa hadde en tre poengs ledelse før siste dags singelmatcher.

| EUs flagg | Resultater | USAs flagg |
| --- | --- | --- |
| Ana-Belen Sanchez/Mhairi McKay | USAs flagg 5 & 4 | Beth Daniel/Juli Inkster |
| Sophie Gustafson/Laura Davies | USAs flagg 2 & 1 | Kelli Kuehne/Cristie Kerr |
| Janice Moodie/Catriona Matthew | EUs flagg 4 & 3 | Wendy Ward/Rosie Jones |
| Annika Sörenstam/Suzann Pettersen | EUs flagg 1 opp | Kelly Robbins/Laura Diaz |
| 2 | Fourball | 2 |
| 9 ½ | Totalt | 6 ½ |

### Søndag

**Singler**
Janice Moodie startet for Europa med å ta en fire hulls ledelse etter sju hull, og tilslutt slå Kelli Kuehne 3 & 2. Juli Inkster fikk det første poenget for dagen for amerikanerne ved overbevisende å slå Carin Koch. Sophie Gustafson vant over Heather Bowie 5 & 4 noe som gjorde at Bowie ble uten poeng i konkurransen. 

Dansken Iben Tinning var 3 opp midtveis mot Wendy Ward og vant da Ward ikke klarte en par putt på 17. Ana-Belen Sanchez kjempet hardt hele dagen, men tapte tilslutt for Michele Redman. Annika Sörenstam var aldri etter og hadde hele tiden kontroll I matchen som hun vant over Angela Stanford. Og noen minutter etter hun vant fikk også Catriona Matthew muligheten til å vinne sin match og avgjøre hele turneringen. De andre kampene ble avgjort ved at den som var i ledelsen vant den enkelte matchen. Matchen mellom Laura Davies og Meg Mallon var helt jevn og Davies vant fordi Mallon ga opp først.

| EUs flagg | Resultater | USAs flagg |
| --- | --- | --- |
| Janice Moodie | EUs flagg 3 & 2 | Kelli Kuehne |
| Carin Koch | USAs flagg 5 & 4 | Juli Inkster |
| Sophie Gustafson | EUs flagg 5 & 4 | Heather Bowie |
| Iben Tinning | EUs flagg 2 & 1 | Wendy Ward |
| Ana-Belen Sanchez | USAs flagg 3 & 1 | Michele Redman |
| Catriona Matthew | EUs flagg 3 & 1 | Rosie Jones |
| Annika Sörenstam | EUs flagg 3 & 2 | Angela Stanford |
| Suzann Pettersen | USAs flagg 1 opp | Cristie Kerr |
| Laura Davies | EUs flagg 1 opp | Meg Mallon |
| Elisabeth Esterl | USAs flagg 5 & 4 | Laura Diaz |
| Mhairi McKay | EUs flagg 1 opp | Beth Daniel |
| Patricia Meunier-Lebouc | EUs flagg 1 opp | Kelly Robbins |
| 8 | Singler | 4 |
| 17 ½ | Totalt | 10 ½ |

Se også
-------

* Solheim Cup

Referanser
----------

1. ↑  «Det europeiske Solheim Cup laget er klart». The Golf Channel. 25. august 2003. Arkivert fra originalen 27. september 2007. Besøkt 18. mars 2007.
2. ↑  Martin Park (25. august 2003). «Det europeiske laget blir annonsert». LET (Ladies European Tour). Arkivert fra originalen 30. september 2007. Besøkt 18. mars 2007.
3. ↑  «Sheehan annonserer det amerikanske laget». LET (Ladies European Tour). 25. august 2003. Besøkt 18. mars 2007.
4. ↑  «Sheehan annonserer spillervalg». The Golf Channel. 25. august 2003. Arkivert fra originalen 27. september 2007. Besøkt 18. mars 2007.
5. ↑  «Europa dominerer formiddagens foursome». LET. 12. september 2003. Besøkt 18. mars 2007.
6. ↑  «Europeerne tar kommandoen». The Golf Channel. 12. september 2003. Arkivert fra originalen 27. september 2007. Besøkt 18. mars 2007.
7. ↑  «Favorittene fra Europa sørger for ett poengs ledelse». LET. 12. september 2003. Besøkt 18. mars 2007.
8. ↑  «Amerikanerne var i vanskeligheter, men stormet frem». The Golf Channel. 12. september 2003. Arkivert fra originalen 27. september 2007. Besøkt 18. mars 2007.
9. ↑  «Pettersen og Gustafson høster inn europeiske poeng». LET. 13. september 2003. Besøkt 18. mars 2007.
10. ↑  «Europa dominerer foursome igjen». The Golf Channel. 13. september 2003. Arkivert fra originalen 27. september 2007. Besøkt 18. mars 2007.
11. ↑  «Europa kontrollerer før singelkampene». The Golf Channel. 13. september 2003. Arkivert fra originalen 27. september 2007. Besøkt 18. mars 2007.
12. ↑  «Sensasjonell avslutning for Sörenstam og Pettersen». LET. 13. september 2003. Besøkt 18. mars 2007.
13. ↑  «Europa vinner tilbake Solheim Cup!». LET. 14. september 2003. Besøkt 18. mars 2007.
14. ↑  «Europa vinner lett over USA i Solheim Cup». The Golf Channel. 14. september 2003. Arkivert fra originalen 27. september 2007. Besøkt 18. mars 2007.

Eksterne lenker
---------------

* 2003 Solheim Cup Match Resultater Arkivert 28. august 2009 hos Wayback Machine.

Portal: Golf

| * v
* d
* r
Solheim Cup-turneringer |
| --- |
| 
* 1990
* 1992
* 1994
* 1996
* 1998
* 2000
* 2002
* 2003
* 2005
* 2007
* 2009
* 2011
* 2013
* 2015
* 2017
* 2019
* 2021
* 2023

 |